Franz von Stuck, *Taisteleva Amatson*, 1897. Patsas sijaitsi aiemmin Carinhallissa, nykyisin Eberswaldessa.
**Carinhall** oli Hermann Göringin maaseutuasunto ja metsästyslinna. Se rakennettiin suurelle metsästystilalle Berliinin koillispuolelle Schorfheideen Großdöllner Seen ja Wuckerseen väliin Brandenburgin pohjoisosaan.

Historia
--------

Göringin ensimmäisen vaimon, ruotsalaisen Carin Göringin (1888–1931) mukaan nimettyä residenssiä rakennettiin vuodesta 1933 alkaen mittasuhteiltaan valtavaksi, mutta muistuttamaan metsästyslinnaa. Sen pääarkkitehti oli Werner March, joka suunnitteli Berliinin olympiastadionin. Carin Göringin ruumis siirrettiin vuonna 1934 alkuperäisestä hautapaikasta Ruotsista Carinhallin alueelle. Carinhallissa järjestettiin 10. huhtikuuta 1935 Göringin hääjuhla, kun Göring vihittiin toisen vaimonsa, näyttelijä Emmy Sonnemannin kanssa. Vuonna 1951 löytyi luuranko, jota pidettiin Carin Göringin luurankona, ja se vietiin Ruotsiin. 1990-luvulla Carinhallista löytyi kuitenkin toinen luuranko, joka DNA-tutkimuksissa on osoitettu Carin Göringin luurangoksi. Se on haudattu Ruotsiin.

Carinhalliin päätyi runsaasti saksalaisten eri puolilta miehitettyä Eurooppaa ryöstämiä taideaarteita.

### Kohtalo

Carinhall raunioina vuonna 1947.
Göring räjäytytti Carinhallin 28. huhtikuuta 1945 estääkseen sitä joutumasta lähestyvän puna-armeijan käsiin. Taideaarteet oli siirretty etukäteen Berchtesgadeniin.

Carinhallista on nykyisin jäljellä rauniot, muutamia perustuksia ja mahtavat portit.

Perintö
-------

Vuonna 1999 ilmestynyt kirja *Görings Reich: Selbstinszenierungen in Carinhall* herätti uuden kiinnostuksen Carinhallia kohtaan. Paikalle tuli aarteenetsijöitä, ja paikasta pelättiin tulevan uusi natsien pyhiinvaelluspaikka. Brandenburgin osavaltionhallinto määräsi Göringin vaimon haudan hävitettäväksi.

Lähteet
-------

1. 1 2  Carinhall Sotahistoriallinen seura. Viitattu 2.10.2017.
2. 1 2  Görings Carinhall *rbb24*.  27.9.2016. Viitattu 2.10.2017. (saksaksi)
3. ↑  Werner March *Oxford Reference*.  Arkistoitu 3.10.2017. Viitattu 2.10.2017. (englanniksi)()
4. ↑  Hermann Göring *Britannica Online*. Viitattu 2.10.2017. (englanniksi)}
5. ↑  Carin Göring identified *igp.uu.se*.  20.12.2012. Viitattu 5.10.2017. (englanniksi)
6. 1 2  Feeling lucky? *The Sun*. Viitattu 2.10.2017. (englanniksi)
7. ↑  Hermann Göring's art collection goes online *Lootedart.com*.  21.6.2012. Viitattu 5.10.2017.
8. ↑  Nazi architecture, then and now *The Guardian*.  2.6.2016. Viitattu 5.10.2017.
9. ↑  Volker Knopf ja Stefan Martens, *Görings Reich: Selbstinszenierungen in Carinhall*. Ch. Links Verlag, Berlin 1999.
10. ↑  Berliners open treasure chest of evil, The Times, 28.9.1999 (Arkistoitu versio)

Kirjallisuutta
--------------

* Manvell, Roger: *Der Reichsmarschall*. 1983. ISBN 3-8118-4370-2. (saksaksi)
* Mosley, Leonard: *The Reich Marshal: A Biography of Hermann Goering*. 1975. ISBN 3-420-04727-4. (englanniksi)
* Díaz Domínguez, Carlos: *Tres colores en Carinhall*. 2011. ISBN 978-84-666-4192-0. (espanjaksi)
* Irving, David: *Göring, A Biography*. Vapaasti ladattava. (saksaksi, englanniksi)

Aiheesta muualla
----------------

* Kuvia tai muita tiedostoja aiheesta **Carinhall** Wikimedia Commonsissa

* A Visit to Hermann Göring’s Carinhall (englanniksi)